υπερ βασιλεως πτολεμαιου του κα[ι] αλεξανδρου και βασιλισσης [κ]λ[εοπατρας] της αδελφης θεων [φιλομη]τορων σωτηρων και των τεκνων και των [προ]γονων ηρωνι θεωι μεγαλωι. ετους [κ] φαμενωθ. [βασι]λ[ει πτολεμ]αιωι τ[ωι] και αλεξανδρωι θεωι [φιλο]μητο[ρι] χαιρειν η[ρ]ωδ[η]ς χαριδημου [και ηρ]ωδης νειλου αμ[φ]οτεροι των εκ της θερ[α]πηας σημηου. υπαρχοντος π[ρος] μαγδω[λα] ιερου ηρωνος θεου μεγιστου ετι δε και ιερ[ας] γης αχρηστων εν αις και προσκλυζει ο προσπαρακειμενος αιγιαλος εν δε τουτωι ανακειμενω[ν] σου τε μεγιστε βασιλευ και των προγονων ικονων γραπτων των τε θυσιων και σπονδων και των αλλων των νομιζομενων υπερ τε σου [ν]ικηφορε βασιλευ και των τεκνων δια νυκτος και ημερας συντελουμενων νυνι δε του προδεδηλωμενου ιερου εγλελιμμενου τοις ολοις χαριν του μη μονον τους επι πραγματων τετα[γ]μενους συνεχεστερον παραγινομενους συκοφαντιας και σεισμου ενεκα παρενοχλειν και παραλογευειν το σημαινομενον ιερον αλλα και εν ταις γινομεναις παρ εκαστον εν τηι κωμηι λογειαις επιχιρ[ε]ιν τους εκ του[τ]ου ιερεις πρασσειν παρα το καθηκον το ομοιον το δ ολον ου προσηκοντως επιτηδευουσιν απαιτειν [τ]ης διασαφουμενης χερσου ιερας γης το τε και το ναυβιον διο δη αξιουμεν σε τον ευχαριστον και θεοτατον βασιλεα καθ ην εχεις προς το θειον ευ[σ]εβειαν επιχωρησαντα ημ[ιν] δια προσταγματος ειναι το μηνυομενον ιερον ασυλον και αναθειναι στηλας λιθινας εκκεκολαμμενας τοις θ ελληνικο[ις] και ενχωριοις γραμμασιν προ του λιθινου προπυλου του ιερου προσταξαι πτολεμαιωι τωι συγγενει και υπομνηματογραφωι και επιστρατηγωι γραψαι λυσανιαι τωι συγγενει και στρατηγωι του νομου κατακολουθησαντα τοις ηξιωμενοις μηδενι επιτρεπειν πρασσειν μηδε παραλογευειν μηδε εισειναι εις το ιερον μητε ημας μητε τους αγνευοντας ιερεις μηδε τον προφητην απαιτειν μηθεν μη[δε] παρενοχλειν κατα μηδενα τροπον μηδε μην της ιερας αχρηστου παρευρεσει ητινιουν οπως πολλοι μαλλον προθυμοτερον τα νομιζομενα επι[τε]λωσει αυτοι τε εσομεθα π[ε]φιλανθρωπημεν[οι]. ευτυχε[ι]. λυσ[αν]ιαι μηδενι επιτρεπειν εισβιαζεσθαι εις το ιερον. ετους αθυρ. τωι επιστατει κατακολουθειν τοις προστεταγγμενοις ετους μεχειρ.
Eg. — Magdola (Medinet el-Nihās) — 95 BC — OGIS 2.740; SB 5.8932 — Fayoum 3.152
 95 BC 